Trekvart million kroner til forskning og uddannelse. Så stor er jubilæumsgaven fra Dantherm Fonden til det energitekniske område på Aalborg Universitet, som nu blandt andet får mulighed for at etablere et samlet præsentationshus for fremtidens energitekno

De mange pengene skal gå til uddannelses- og forskningsaktiviteter inden for energiteknik, og et af de større projekter er et forskningseksperimentarium, hvor man kan samle udvikling, test og demonstration af fremtidens energiteknologier. Det fælles omdrejningspunkt bliver koblingen mellem effektivitet, bæredygtighed og komfort. - I et samlet forskningseksperimentarium, hvor alle energiaspekterne forenes, vil vi kunne vise, hvordan tingene kan spille sammen i fremtiden og samlet udgøre en mere effektiv løsning, hvor eksempelvis plug-in hybridbiler også indgår. Vi skal skabe et udstillingsvindue for forskningen i alt fra produktion af bio-metanol og brint over mikrokraftvarme i brændselscellesystemer til intelligent kobling med ventilationssystemer, varmepumper og køling, siger professor Søren Knudsen Kær. Professoren modtager på AAU's vegne det store legat ved et arrangement på Kulturcenter Limfjord i Skive på fredag.